stanford-oval/wikipedia huggingface dataset:
สรุปเหรียญโอลิมปิกฤดูหนาว 1980

|  อันดับ  | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหภาพโซเวียต | 10 | 6 | 6 | 22 |
| 2 |  เยอรมนีตะวันออก | 9 | 7 | 7 | 23 |
| 3 |  สหรัฐ | 6 | 4 | 2 | 12 |
| 4 |  ออสเตรีย | 3 | 2 | 2 | 7 |
| 5 |  สวีเดน | 3 | 0 | 1 | 4 |
| 6 |  ลีชเทินชไตน์ | 2 | 2 | 0 | 4 |
| 7 |  ฟินแลนด์ | 1 | 5 | 3 | 9 |
| 8 |  นอร์เวย์ | 1 | 3 | 6 | 10 |
| 9 |  เนเธอร์แลนด์ | 1 | 2 | 1 | 4 |
| 10 |  สวิตเซอร์แลนด์ | 1 | 1 | 3 | 5 |
| 11 |  สหราชอาณาจักร | 1 | 0 | 0 | 1 |
| 12 |  เยอรมนีตะวันตก | 0 | 2 | 3 | 5 |
| 13 |  อิตาลี | 0 | 2 | 0 | 2 |
| 14 |  แคนาดา | 0 | 1 | 1 | 2 |
| 15 |  ฮังการี | 0 | 1 | 0 | 1 |
| 15 |  ญี่ปุ่น | 0 | 1 | 0 | 1 |
| 17 |  บัลแกเรีย | 0 | 0 | 1 | 1 |
| 17 |  เชโกสโลวาเกีย | 0 | 0 | 1 | 1 |
| 17 |  ฝรั่งเศส | 0 | 0 | 1 | 1 |
| รวม | รวม | 38 | 39 | 38 | 115 |
| ด ค กสรุปเหรียญโอลิมปิก |
| --- | --- |
 เหรียญรางวัลโอลิมปิก  สรุปเหรียญโอลิมปิกตลอดกาล  เหรียญปีแยร์ เดอ กูแบร์แต็ง  กีฬาโอลิมปิกซ้อน (1906) 
โอลิมปิกฤดูร้อน:  1896  1900  1904  1908  1912  1920  1924  1928  1932  1936  1948  1952  1956  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024  2028  2032 
โอลิมปิกฤดูหนาว:  1924  1928  1932  1936  1948  1952  1956  1960  1964  1968  1972  1976  1980  1984  1988  1992  1994  1998  2002  2006  2010  2014  2018  2022  2026  2030 
 รายชื่อผู้ที่ได้รับเหรียญรางวัลโอลิมปิก  รายชื่อผู้ที่ถูกริบเหรียญรางวัลโอลิมปิก  รายชื่อเหรียญรางวัลโอลิมปิกแบ่งตามประเทศเจ้าภาพ  รายชื่อประเทศที่ได้รับเหรียญรางวัลมากที่สุดในกีฬาโอลิมปิก  รายชื่อเหรียญรางวัลเสมอกันในโอลิมปิก
สามก๊ก (ละครโทรทัศน์ พ.ศ. 2553)

| สามก๊ก |
| --- | --- |
แนว: ละครประวัติศาสตร์
บทประพันธ์: หลอ กว้านจง (ต้นฉบับ)  ซู ซูจิน
กำกับโดย: เกา ซีซี
นักแสดง: เฉิน เจี้ยนปิน หยู เหอเหว่ย ลู่ อี้ เหอ ยุ่นตง หนี ต้าหง หยู หรงกวง กัง ไก จาง ป๋อ เนี่ย หยวน เฉิน ห่าว หลิน ซินหยู หวง เหวยเต๋อ
ผู้ประพันธ์ดนตรีแก่นเรื่อง: เจ้า จี้ปิง
ดนตรีแก่นเรื่องเปิด: Huanwo Yige Taiping Tianxia (还我一个太平天下) ประพันธ์โดย เหลียว ฉางหยง
ดนตรีแก่นเรื่องปิด: 1. Tiandi Mang Cangcang (天地莽苍苍) ประพันธ์โดย ถัง เฉิน 2. Yingxiong Laiwang Tiandijian (英雄往来天地间) ขับร้องโดย ถัน จิง
ประเทศแหล่งกำเนิด: จีน
ภาษาต้นฉบับ: จีนกลาง
จำนวนตอน: 95
การผลิต
ควบคุมงานสร้าง: หยาง เสี่ยวหมิง หลี ชู จาง เซินหยาง
สถานที่ถ่ายทำ: จีน
ความยาวตอน: 45 นาที/ตอน
ออกอากาศ
สถานีโทรทัศน์: เจียงซูทีวี อานฮุยทีวี ฉงชิ่งทีวี เทียนจินทีวี ช่อง 3 (30 มกราคม–28 เมษายน พ.ศ. 2560 ในไทย)  ช่อง 3 แฟมิลี (1 พฤษภาคม พ.ศ. 2560 ในไทย)
ออกอากาศ: 2 พฤษภาคม พ.ศ. 2553
สามก๊ก ได้รับการสร้างเป็นละครโทรทัศน์อีกครั้ง โดยเริ่มถ่ายทำตั้งแต่ปี พ.ศ. 2551 และออกฉายทางโทรทัศน์ครั้งแรกทางช่องเจียงซู, ช่องอันฮุย, ช่องฉงชิ่ง และช่องเทียนจิน ในวันที่ 2 พฤษภาคม พ.ศ. 2553 ด้วยทุนสร้างกว่า 180 ล้านหยวน (900 ล้านบาท) โดยละครโทรทัศน์ชุดนี้มีทั้งหมด 95 ตอน ตอนละ 40 นาที กำกับโดย เกา ซีซี เนื้อหาของสามก๊กชุดนี้ขาดเรื่องราวตอนต้นไป โดยเริ่มเปิดฉากตั้งแต่ตั๋งโต๊ะเข้าเมืองหลวงสถาปนาหองจูเหียบแล้ว จบลงตรงสุมาอี้ตาย เนื้อหาจึงไม่ครบสมบูรณ์เท่าสามก๊กฉบับละครโทรทัศน์ พ.ศ. 2537 ของช่องซีซีทีวี
ในที่สุดในประเทศไทย ออกอากาศทางช่อง 3 ในวันจันทร์–ศุกร์ เวลา 18.20 น. ในวันจันทร์–พฤหัสบดี และ 18.00 น. ในวันศุกร์ ตั้งแต่วันที่ 30 มกราคม พ.ศ. 2560 โดยเลื่อนมาจากวันที่ 25 ตุลาคม พ.ศ. 2559 เนื่องจากการสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตร โดยเป็นการซื้อลิขสิทธิ์มาแล้วตั้งแต่ปี พ.ศ. 2553 ที่ละครโทรทัศน์ชุดนี้ออกอากาศในจีน โดยก่อนที่จะฉาย ได้มีการสร้างสารคดีพิเศษทั้งหมด 5 ตอนในชื่อ เปิดตำรา สามก๊ก ทำการเบิกโรงเพื่อให้ผู้ชมทำความเข้าใจในเรื่องราวเสียก่อน เริ่มตอนแรกในวันที่ 23 มกราคม พ.ศ. 2560 เวลา 18.20 น. และตั้งแต่วันที่ 1 พฤษภาคม ปีเดียวกัน ได้ย้ายเวลาและสถานีฉายเป็น ช่อง 13 เวลา 21.00 น. ละครเรื่องนี้ออกอากาศต่อจากละครเรื่อง เปาบุ้นจิ้น และเมื่อละครเรื่องนี้จบลง ละครเรื่องต่อไปที่ออกอากาศต่อคือเรื่อง บูเช็คเทียน (เมื่ออกอากาศช่อง 3 เอชดี), งักฮุย แม่ทัพพิทักษ์แผ่นดิน (เมื่ออกอากาศช่อง 3 แฟมิลี่)
รายชื่อนักแสดงหลัก

เฉิน เจี้ยนบิน เป็น โจโฉ
หยู เหอเหว่ย เป็น เล่าปี่
ลู่ อี้ เป็น ขงเบ้ง
เหอ ยุ่นตง เป็น ลิโป้
หนี ต้าหง เป็น สุมาอี้
หยู หรงกวง เป็น กวนอู
จาง ป๋อ เป็น เป็น ซุนกวน
เนี่ย หยวน  เป็น จูล่ง
เฉิน ห่าว เป็น เตียวเสี้ยน
หลิน ซินหยู เป็น ซุนฮูหยิน
หวง เหวยเต๋อ เป็น จิวยี่
แหล่งข้อมูลอื่น

สามก๊ก ที่อินเทอร์เน็ตมูวีเดตาเบส
สริ ยงยุทธ

| สริ ยงยุทธ |
| --- | --- |

สารนิเทศภูมิหลัง
เกิด: 2 ธันวาคม พ.ศ. 2456 สริ ยงยุทธ ถนนเขื่อนขันธ์ พระบรมมหาราชวัง จังหวัดพระนคร กรุงเทพพระมหานคร
เสียชีวิต: 6 เมษายน พ.ศ. 2548 (92 ปี) โรงพยาบาลพระจอมเกล้า จังหวัดเพชรบุรี
คู่สมรส: เจือ ยงยุทธ (ถึงแก่กรรม) สุปาณี พุกสมบุญ  (ถึงแก่กรรม)​
บุตร: 8 คน
อาชีพ: นักดนตรี
ปีที่แสดง: พ.ศ. 2472 - 2526
ผลงานเด่น: เพลงรักเอาบุญ หากภาพเธอมีวิญญาณ ลาวดวงดอกไม้ เงาแห่งความหลัง ชั่วคืนเดียว และเป็นผู้จดโน้ตระนาดเอกจากฝีมือการบรรเลงของครูมนตรี ตราโมท
สริ ยงยุทธ (2 ธันวาคม พ.ศ. 2456 - 6 เมษายน พ.ศ. 2548) เป็นนักดนตรีที่มีชื่อเสียงในการเล่นเปียโนให้แก่วงดนตรีกรมโฆษณาการ หรือ วงดนตรีกรมประชาสัมพันธ์ หรือ วงดนตรีสุนทราภรณ์ในระยะต่อมา   เป็นผู้แต่งทำนองเพลงไว้หลายเพลง เช่น รักเอาบุญ หากภาพเธอมีวิญญาณ ชั่วคืนเดียว ดาวเจ้าชู้ รักฉันตรงไหน อุบลรัตน์ เงาแห่งความหลัง วิมานทลาย
ประวัติ

สริ ยงยุทธ เกิดเมื่อวันที่ 2 ธันวาคม พ.ศ. 2456 ที่ถนนเขื่อนขันธ์ ในพระบรมมหาราชวัง เป็นบุตรของขุนยงวรยุทธ
(หริ่ง ยงยุทธ) ทหารล้อมวังในสมัยรัชกาลที่ 5 และ รัชกาลที่ 6 กับ นางเลื่อน ยงยุทธ  มีพี่น้องร่วมบิดามารดา 7 คน สริเป็นคนที่ 5 ชีวิตครอบครัวสมรสกับนางเจือ ยงยุทธ (ถึงแก่กรรม) มีบุตรธิดา 4 คน ต่อมาสมรสกับสุปาณี พุกสมบุญ นักร้องเจ้าของฉายามีดกรีดสังกะสีของวงดนตรีกรมประชาสัมพันธ์และวงดนตรีสุนทราภรณ์มีบุตรธิดาอีก 4 คน
การศึกษา

สริ ยงยุทธเริ่มต้นการศึกษาที่โรงเรียนวัดมหาธาตุยุวราชรังสฤษดิ์ จนจบชั้นมัธยมศึกษาปีที่ 3 แล้วจึงเข้าไปเรียนในโรงเรียนพรานหลวง กองเครื่องสายฝรั่งหลวง กรมมหรสพ กระทรวงวัง รุ่นเดียวกับครูเอื้อ สุนทรสนานเนื่องจากมีใจรักทางการเล่นดนตรี บิดาซึ่งคาดหวังจะให้สริเป็นนายร้อยเหมือนพี่ชาย จึงตามใจบุตรชาย โดยเริ่มเข้าเรียนเมื่อพ.ศ. 2472 ระยะเริ่มต้นให้ทดลองเรียนก่อน 6 เดือน ได้รับเงินเดือน  15 บาท สำหรับเครื่องดนตรีชิ้นแรกที่ได้เรียน คือ ไวโอลินแต่ไม่เป็นที่พอใจนัก เพราะสริอยากเป่าแตรมากกว่า โดยสาเหตุที่ต้องมาฝึกไวโอลินนั้น เพราะในวงนักดนตรีขาด เมื่อขุนสำเนียงชั้นเชิงได้เห็นฝีมือของสริ เมื่อฝึกไปได้ 3-4 เดือน จึงได้ขึ้นไปเล่นกับวงใหญ่ ได้เงินเดือน 20 บาท ต่อมาเมื่อเล่นไวโอลินไปได้สักพักจึงได้เลื่อนไปฝึกวิโอลาแทน เพราะนักดนตรีขาดอีกเช่นเดิม ซึ่งครั้งนี้สริได้ตอบปฏิเสธขุนสำเนียงชั้นเชิงไปว่า "ผมไม่สามารถเล่นได้หรอก โน้ตก็คนละโน้ต กุญแจที่บันทึกโน้ตก็ไม่เหมือนกัน" แต่ก็ปฏิเสธไม่ได้ และจำใจฝึก ไม่นานสริก็สามารถเข้าไปร่วมเล่นกับวงใหญ่ได้ และได้รับคำชมจากพระเจนดุริยางค์ว่า "เด็กคนนี้มีความสามารถ และมีมานะพยายามในการเล่นวิโอลาได้เป็นอย่างดี"
สำหรับเปียโนซึ่งเป็นเครื่องดนตรีหลักที่สริเล่นมาเกือบตลอดชีวิตนักดนตรีนั้น สริหัดหลังจากเล่นวิโอลา เนื่องจากนักดนตรีเสียชีวิต โดยพระเจนดุริยางค์ได้ปรารภกับขุนสำเนียงชั้นเชิงว่า น่าจะหานักดนตรีมาเล่นเปียโนสักคน ขุนสำเนียงชั้นเชิง จึงได้ตอบไปว่า "เอาสริ มาฝึกเล่นแล้วกัน" พระเจนดุริยางค์ จึงเรียกสริมาพบ แล้วให้ฝึกเปียโน จนกระทั่งประสบผลสำเร็จเป็นที่พอใจ  ต่อมา เมื่อพระเจนดุริยางค์ได้เปิดโรงเรียนสอนดนตรีสากล ที่ปากคลองตลาด สริได้เข้ามาศึกษาด้วย รวมทั้งยังได้คอยช่วยพระเจนดุริยางค์ทำตำราเรียนดนตรีเพื่อใช้ในการสอนอีกด้วย
พระมหากรุณาธิคุณ

สริ ยงยุทธ หรือที่เรียกกันติดปากว่า "ครูสริ" นั้น เป็นนักดนตรีที่มีฝีมือในการเล่นดนตรีเป็นอย่างมาก และหมั่นฝึกฝนอยู่อย่างสม่ำเสมอ ทำให้เมื่อพระบาทสมเด็จพระปกเกล้าเจ้าอยู่หัวรัชกาลที่ 7 มีพระราชดำรัสให้พระเจนดุริยางค์คัดเลือกนักดนตรีในวงเครื่องสายฝรั่งหลวง จำนวน 2 คน ไปศึกษาต่อยังประเทศอังกฤษ ฝรั่งเศส และ อิตาลีโดยอาศัยทุนส่วนพระองค์ และทรงมุ่งหวังว่าประเทศไทยจะมีนักดนตรีที่มีความสามารถและมาควบคุมวงเครื่องสายฝรั่งหลวงต่อไปในอนาคต  ครูสริจึงได้รับคัดเลือกพร้อมกับเพื่อนนักดนตรีที่ชื่อ มานิตย์ พยัคฆนนท์ เมื่อได้รับคัดเลือกแล้ว ครูสริจึงเริ่มเรียนภาษาอังกฤษเพื่อเตรียมตัวไปศึกษาต่อยังต่างประเทศ ซึ่งด้วยความเป็นผู้ฝึกฝนตนเองอย่างสม่ำเสมอ ทำให้เมื่อเรียนภาษาอังกฤษได้อย่างประสบผลสำเร็จ จนกระทั่งครูที่สอนภาษาอังกฤษชักชวนให้สอนภาษาอังกฤษด้วยกัน แต่ครูสริตอบกลับไปว่า "ผมมาเรียนเพื่อไปเมืองนอกครับครู" ทำให้ครูเห็นความตั้งใจจริงและไม่เก็บค่าเล่าเรียนในครั้งนั้น
แต่เมื่อเกิดการปฏิวัติสยาม พ.ศ. 2475 และเกิดความผันผวนทางการเมืองอีกมาก ทำให้พระบาทสมเด็จพระปกเกล้าเจ้าอยู่หัวต้องเสด็จพระราชดำเนินไปรักษาพระเนตรที่ประเทศอังกฤษและทรงสละราชสมบัติ ทำให้ครูสริไม่ได้ไปศึกษาต่อยังต่างประเทศดังที่ตั้งใจ และปรารภไว้ว่า "เราไม่มีบุญวาสนาที่จะได้ไปต่างประเทศ"  แต่อย่างไรก็ดี ครูสริและมานิตย์ พยัคฆนนท์ยังได้รับพระราชทานฮาร์พจากต่างประเทศ มาเป็นเครื่องปลอบใจ โดยฮาร์พตัวดังกล่าวของครูสริ  ปัจจุบันได้มอบให้แก่กรมศิลปากร และมีการจัดแสดงไว้ที่ห้องพระเจนดุริยางค์ หัองสมุดดนตรีทูลกระหม่อมสิรินธร หอสมุดแห่งชาติ
ผลงานเพลง

ครูสริ ยงยุทธ เป็นนักดนตรีที่แต่งทำนองเพลงไว้หลายเพลง โดยผู้ประพันธ์คำร้องส่วนใหญ่ คือ ครูชอุ่ม ปัญจพรรค์ ครูแก้ว อัจฉริยะกุล ครูสุรัฐ พุกกะเวส โดยผลงานเพลงของครูสริ ยงยุทธ พอจะประมวลได้ดังนี้
รักเอาบุญ (สุนทราภรณ์ ขับร้อง)
หากภาพเธอมีวิญญาณ (มัณฑนา โมรากุล ขับร้อง)
กำสรวลรัก (ชวลี ช่วงวิทย์ ขับร้อง)
ฉะอ้อนรัก (เพ็ญศรี พุ่มชูศรี ขับร้อง)
รักฉันตรงไหน (สุปาณี พุกสมบุญ ขับร้อง)
ฉันรักเธอ (ยรรยงค์ เสลานนท์ ขับร้อง)
ดาวเจ้าชู้ (ชวลี ช่วงวิทย์ ขับร้อง)
ฝากฝัน (รวงทอง ทองลั่นธม ขับร้อง)
เงาแห่งความหลัง (วินัย จุลละบุษปะ และ มัณฑนา โมรากุล ขับร้อง)
ลาวดวงดอกไม้ (วินัย จุลละบุษปะ และ ชวลี ช่วงวิทย์ ขับร้อง)
ชั่วคืนเดียว (วินัย จุลละบุษปะ ขับร้อง)
ดื่มน้ำรัก (สุปาณี พุกสมบุญ ขับร้อง)
สายตาสายใจ (สุปาณี พุกสมบุญ ขับร้อง)
ฉันไม่ลอง (จันทนา โอบายวาทย์ และ ชวลี ช่วงวิทย์ ขับร้อง)
เลือกใคร (สุพรรณิการ์ ฉายาพรรณ ขับร้อง)
ตกดึกนึกเศร้า (วินัย จุลละบุษปะ ขับร้อง)
ลูกไม้ยั่วผู้ชาย (เพ็ญศรี พุ่มชูศรี ขับร้อง)
วิมานทลาย (มัณฑนา โมรากุล ขับร้อง)
ยอดยาใจ (วินัย จุลละบุษปะ ขับร้อง)
อย่างอนนักเลย (สุนทราภรณ์ ขับร้อง)
อารมณ์อาลัย (พรรณี สกุลชาคร ขับร้อง)
อุบลรัตน์ (ชวลี ช่วงวิทย์ ขับร้อง)
มาร์ชกรมวิชาการเกษตร (ชาวคณะสุนทราภรณ์ ขับร้อง)
ขอให้พี่ (ชรินทร์ นันทนาคร ขับร้อง)
ขอเป็นดาว (ยรรยงค์ เสลานนท์ ขับร้อง)
ฉันรักเธอ (ยรรยงค์ เสลานนท์ ขับร้อง)
ฯลฯ
และเป็นผู้เล่นเปียโนในบทเพลงสุนทราภรณ์เกือบทุกเพลง
ถึงแก่กรรม

ครูสริ ยงยุทธ มีโรคประจำตัวคือหอบหืดและ ถุงลมโป่งพอง ซึ่งครูสริได้ไปรักษาตัวอยู่ที่บ้านของบุตรสาว (สุดสวาท ตริณตระกูล) ที่อำเภอชะอำ จังหวัดเพชรบุรีอยู่ประจำ จนทำให้สุขภาพเริ่มดีขึ้น และดูเหมือนจะหายจากโรคดังกล่าว แต่ก็ยังเข้ามาพบแพทย์ตามนัดอยู่เสมอ ในระยะหลังครูสริมีปัญหาเรื่องบาดแผลที่เกิดตามผิวหนังบ้าง แต่ไม่รุนแรง จนช่วงสายวันที่ 4 เมษายน พ.ศ. 2548 ครูสริเริ่มมีอาการผิดปกติเมื่อหลับไปแล้วตื่นช้ากว่าปกติ เมื่อบุตรสาวเข้าไปปลุกจึงได้พาไปส่งโรงพยาบาล ซึ่งเมื่อถึงโรงพยาบาล แพทย์ต้องใช้เครื่องช่วยหายใจกับครูสริ ยงยุทธแล้ว จนกระทั่งวันที่ 6 เมษายน พ.ศ. 2548 เวลา 4.10 น. ครูสริ ยงยุทธได้จากไปอย่างสงบ ด้วยโรคกล้ามเนื้อหัวใจตายเฉียบพลัน สิริรวมอายุได้ 92 ปี ได้รับการพระราชทานเพลิงศพ ณ เมรุวัดสุนทรธรรมทาน (วัดแคนางเลิ้ง) เมื่อวันที่ 12 เมษายน พ.ศ. 2548
สรุปเหรียญโอลิมปิกฤดูหนาว 1988

|  อันดับ  | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหภาพโซเวียต | 11 | 9 | 9 | 29 |
| 2 |  เยอรมนีตะวันออก | 9 | 10 | 6 | 25 |
| 3 |  สวิตเซอร์แลนด์ | 5 | 5 | 5 | 15 |
| 4 |  ฟินแลนด์ | 4 | 1 | 2 | 7 |
| 5 |  สวีเดน | 4 | 0 | 2 | 6 |
| 6 |  ออสเตรีย | 3 | 5 | 2 | 10 |
| 7 |  เนเธอร์แลนด์ | 3 | 2 | 2 | 7 |
| 8 |  เยอรมนีตะวันตก | 2 | 4 | 2 | 8 |
| 9 |  สหรัฐ | 2 | 1 | 3 | 6 |
| 10 |  อิตาลี | 2 | 1 | 2 | 5 |
| 11 |  ฝรั่งเศส | 1 | 0 | 1 | 2 |
| 12 |  นอร์เวย์ | 0 | 3 | 2 | 5 |
| 13 |  แคนาดา | 0 | 2 | 3 | 5 |
| 14 |  ยูโกสลาเวีย | 0 | 2 | 1 | 3 |
| 15 |  เชโกสโลวาเกีย | 0 | 1 | 2 | 3 |
| 16 |  ญี่ปุ่น | 0 | 0 | 1 | 1 |
| 16 |  ลีชเทินชไตน์ | 0 | 0 | 1 | 1 |
| รวม | รวม | 46 | 46 | 46 | 138 |
| ด ค กสรุปเหรียญโอลิมปิก |
| --- | --- |
 เหรียญรางวัลโอลิมปิก  สรุปเหรียญโอลิมปิกตลอดกาล  เหรียญปีแยร์ เดอ กูแบร์แต็ง  กีฬาโอลิมปิกซ้อน (1906) 
โอลิมปิกฤดูร้อน:  1896  1900  1904  1908  1912  1920  1924  1928  1932  1936  1948  1952  1956  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024  2028  2032 
โอลิมปิกฤดูหนาว:  1924  1928  1932  1936  1948  1952  1956  1960  1964  1968  1972  1976  1980  1984  1988  1992  1994  1998  2002  2006  2010  2014  2018  2022  2026  2030 
 รายชื่อผู้ที่ได้รับเหรียญรางวัลโอลิมปิก  รายชื่อผู้ที่ถูกริบเหรียญรางวัลโอลิมปิก  รายชื่อเหรียญรางวัลโอลิมปิกแบ่งตามประเทศเจ้าภาพ  รายชื่อประเทศที่ได้รับเหรียญรางวัลมากที่สุดในกีฬาโอลิมปิก  รายชื่อเหรียญรางวัลเสมอกันในโอลิมปิก
อนุสาวรีย์ผู้เสียสละ

อนุสาวรีย์ผู้เสียสละ พ.ต.ท.2324 อยู่ห่างจากตัวอำเภอเชียงคำไปประมาณ 2 กิโลเมตรเป็นอนุสรณ์สถานที่สร้างขึ้นเพื่อเทิดทูลวีรกรรมของพลเรือน  ตำรวจ ทหาร ที่ได้พลีชีพในการสู้รบเพื่อรักษาอธิปไตยในพื้นที่ชายแดนจังหวัดพะเยา และเชียงราย ตั้งอยู่ที่ค่ายขุนจอมธรรม (ที่ตั้ง ร.17 พัน 4) อ.เชียงคำ จ.พะเยา จัดสร้างขึ้นเพื่อเป็นอนุสรณ์แด่ ประชาชน พลเรือน ตำรวจ ทหาร (พตท.) ที่เสียชีวิตในการปฏิบัติหน้าที่ปราบปรามผู้ก่อการร้ายคอมมิวนิสต์ (ผกค. ระหว่างปี พ.ศ. 2510–2525) จารึกนามผู้เสียชีวิต จำนวน 399 นาย
อนุสรณ์ผู้เสียสละ พตท. 2324 มีลักษณะเป็นเสาห้าเหลี่ยมสีเขียว ด้านหน้าเป็นลานครึ่งวงกลม ด้านหลังเป็นพื้นที่อาคารนิทรรศการ เป็นอาคารชั้นเดียว จัดแสดงภาพถ่ายชุดแต่งกายทหาร อาวุธปืน ระเบิด และเครื่องเวชภัณฑ์ของผู้ก่อการร้ายคอมมิวนิสต์ (ผกค.) พร้อมทั้งแสดงรายชื่อประชาชน พลเรือน ตำรวจ ทหาร จำนวน 399 คน ที่เสียชีวิตจากการต่อสู้กับคอมมิวนิสต์ในปี พ.ศ. 2510–2525 ในเขตพื้นที่จังหวัดพะเยาและจังหวัดเชียงราย
โดยบริเวณภายในอาคารนิทรรศการมีการจำลองสถานที่สนามรบ แสดงให้เห็นการต่อสู้กันอย่างดุเดือด ให้เห็นลักษณะภูมิประเทศในเขตต่างๆ เช่น อำเภอปงและอำเภอเชียงม่วน มีฐานที่มั่นสำคัญคือ ดอยผาจิและดอยผาช้างน้อย ฐานที่มั่นบนดอยภูลังกาและดอยน้ำสา เป็นต้น
สถานที่แห่งนี้เป็นที่ศึกษาประวัติศาสตร์การสู้รบกับคอมมิวนิสต์เพื่อรำลึกถึงวีรกรรมของประชาชนพลเรือน ตำรวจ ทหาร ที่ตั้งอยู่ห่างจาก อ.เชียงคำ บนทางหลวงหมายเลข 1021 ไปทางอำเภอจุน อนุสรณ์สถาน ตั้งอยู่ทางซ้ายมือหน้าค่ายขุนจอมธรรม เปิดวันจันทร์-เสาร์ เวลา 9.00 น. – 16.00 น.
ในช่วงฤดูหนาว ประมาณปลายเดือนมกราคมจะมีการจัดงานพิธีรำลึกถึงวีรกรรมของวีรชนที่เสียสละชีวิตจากการต่อสู้ระหว่าง ประชาชน พลเรือน ตำรวจ ทหาร กับกลุ่มคอมมิวนิสต์ในประเทศไทยเพื่อรักษาอธิปไตย เป็นประจำทุกปี
| อนุสาวรีย์ผู้เสียสละ พ> ต.ท.๒๓๒๔ |
| --- | --- |
ประเทศไทย
สร้างเพื่อรำลึกถึง พลเรือน ทหาร และตำรวจชาวไทยที่เสียชีวิตระหว่างการก่อการกำเริบคอมมิวนิสต์ในประเทศไทย ในพื้นที่จังหวัดพะเยาและจังหวัดเชียงราย
เปิดครั้งแรก: 31 มกราคม พ.ศ. 2525
ที่ตั้ง: ภายในค่ายขุนจอมธรรม ถนนพิศาล อำเภอเชียงคำ จังหวัดพะเยา
จำนวนอนุสรณ์: 399 นาย
สร้างเพื่อประเทศ
 ราชอาณาจักรไทย
สร้างเพื่อสงคราม
 การก่อการกำเริบคอมมิวนิสต์ในประเทศไทย
อะเลคซันดร์ ดวอร์นีคอฟ

| อะเลคซันดร์ ดวอร์นีคอฟ |
| --- | --- |

ชื่อพื้นเมือง: อะเลคซันดร์ วลาดีมีโรวิช ดวอร์นีคอฟ
ชื่อเล่น: Butcher of Syria
เกิด:  (1961-08-22) 22 สิงหาคม ค.ศ. 1961 (63 ปี) สหภาพโซเวียต
รับใช้:  สหภาพโซเวียต  รัสเซีย
แผนก/สังกัด:  กองทัพบกโซเวียต  กองทัพบกรัสเซีย
ประจำการ: 1978-ปัจจุบัน
ชั้นยศ: พลเอก
บังคับบัญชา: กองทัพรัสเซียในยูเครน
บำเหน็จ:  วีรชนแห่งสหพันธรัฐรัสเซีย
อะเลคซันดร์ วลาดีมีโรวิช ดวอร์นีคอฟ (รัสเซีย: Александр Владимирович Дворников; เกิด 22 สิงหาคม ค.ศ. 1961) เป็นนายพลของกองกำลังภาคพื้นดินรัสเซีย และเป็นวีรชนแห่งสหพันธรัฐรัสเซีย ในเดือนเมษายน ค.ศ. 2022 ดวอร์นีคอฟได้รับมอบหมายให้ดูแลปฏิบัติการทางทหารระหว่างการรุกรานยูเครนของรัสเซีย ค.ศ. 2022
สถาบันพยาธิวิทยา (กระทรวงกลาโหม)

| สถาบันพยาธิวิทยา |
| --- | --- |
ประเทศ: ไทย
รูปแบบ: กองทัพบก
กองบัญชาการ: สถาบันพยาธิวิทยา ถนนราชวิถี แขวงทุ่งพญาไท เขตราชเทวี กรุงเทพมหานคร
สมญา: เหล่าทหารแพทย์
วันสถาปนา: 19 กุมภาพันธ์ พ.ศ. 2497
ผู้บังคับบัญชา
ผู้อํานวยการ: พลตรีหญิง ปริยนันทน์ จารุจินดา
สถาบันพยาธิวิทยา เป็นหน่วยทหารของกองทัพบก สังกัดศูนย์อํานวยการแพทย์พระมงกุฎเกล้า กรมแพทย์ทหารบก มีภารกิจในการส่งเสริมและพัฒนาคุณภาพห้องปฏิบัติการทางการแพทย์ให้แก่หน่วยสายแพทย์ในสังกัดกองทัพบก ปัจจุบันมีพลตรีหญิง ปริยนันทน์ จารุจินดา ดำรงตำแหน่งผู้อำนวยการ
ประวัติ

สถาบันพยาธิวิทยา ได้รับการจัดตั้งขึ้นในปีพ.ศ. 2500 โดยกองทัพบกได้รวมกองวิทยาศาสตร์การแพทย์และกองการพยาธิ โรงพยาบาลทหารบก ตั้งเป็น สถาบันพยาธิ ต่อมาในพ.ศ. พ.ศ. 2501 เปลี่ยนชื่อเป็น สถาบันพยาธิวิทยา เพื่อการปฏิบัติภารกิจต่าง ๆ อาทิ ตรวจวินิจฉัยทางพยาธิวิทยาให้กับโรงพยาบาลพระมงกุฎเกล้า การออกหน่วยเคลื่อนที่ไปทำการรับบริจาคเลือดในหน่วยทหารต่างจังหวัด การผลิตเซรุ่มมาตรฐานสำหรับตรวจหาหมู่เลือด ผลิตวัคซีนป้องกันอหิวาตกโรค วัคซีนป้องกันไทฟอยด์และผลิตเซรุ่มแก้พิษงูชนิดแห้ง เพื่อแจกจ่ายให้ทหาร และพลเรือนทั่วไป และยังเป็นหน่วยฝึกอบรมงานทางพยาธิวิทยา ใหกับนายสิบสายแพทย์ (หลักสูตรนายสิบพยาธิ) ใหกับโรงเรียนเสนารักษ์ กรมแพทย์ทหารบก
สถาบันพยาธิวิทยาใช้นามย่อ "สพธ." ปัจจุบันมีที่ตั้งอยู่ที่ถนนราชวิถี แขวงทุ่งพญาไท เขตราชเทวี กรุงเทพมหานคร
หน่วยงานภายใน

กองพยาธิวิทยา
กองพยาธิคลินิก
กองธนาคารเลือด
กองวิเคราะห์และควบคุมมาตรฐาน
แผนกธุรการ
แผนกเวชนิทัศน์
สรุปเหรียญโอลิมปิกฤดูหนาว 2010

สรุปเหรียญโอลิมปิกฤดูหนาว 2010 เป็นรายการของคณะกรรมการโอลิมปิกแห่งชาติจัดอันดับตามจำนวนเหรียญที่ได้รับระหว่างการแข่งขันกีฬาโอลิมปิกฤดูหนาว 2010 ในเมืองแวนคูเวอร์ ประเทศแคนาดา ตั้งแต่วันที่ 12-28 กุมภาพันธ์ พ.ศ. 2553 มีนักกีฬาประมาณ 2,629 คน 81 รายการ ใน 15 ชนิดกีฬา มีคณะกรรมการโอลิมปิกแห่งชาติ 26 จากทั้งหมด 82 คณะที่ได้รับอย่างน้อยหนึ่งเหรียญ
*   เจ้าภาพ (แคนาดา)
| อันดับที่ | NOC | ทอง | เงิน | ทองแดง | รวม |
| --- | --- | --- | --- | --- | --- |
| 1 |  แคนาดา (CAN)* | 14 | 7 | 5 | 26 |
| 2 |  เยอรมนี (GER) | 10 | 13 | 7 | 30 |
| 3 |  สหรัฐ (USA) | 9 | 15 | 13 | 37 |
| 4 |  นอร์เวย์ (NOR) | 9 | 8 | 6 | 23 |
| 5 |  เกาหลีใต้ (KOR) | 6 | 6 | 2 | 14 |
| 6 |  สวิตเซอร์แลนด์ (SUI) | 6 | 0 | 3 | 9 |
| 7 |  จีน (CHN) | 5 | 2 | 4 | 11 |
| 7 |  สวีเดน (SWE) | 5 | 2 | 4 | 11 |
| 9 |  ออสเตรีย (AUT) | 4 | 6 | 6 | 16 |
| 10 |  เนเธอร์แลนด์ (NED) | 4 | 1 | 3 | 8 |
| 11 |  รัสเซีย (RUS) | 3 | 5 | 7 | 15 |
| 12 |  ฝรั่งเศส (FRA) | 2 | 3 | 6 | 11 |
| 13 |  ออสเตรเลีย (AUS) | 2 | 1 | 0 | 3 |
| 14 |  เช็กเกีย (CZE) | 2 | 0 | 4 | 6 |
| 15 |  โปแลนด์ (POL) | 1 | 3 | 2 | 6 |
| 16 |  อิตาลี (ITA) | 1 | 1 | 3 | 5 |
| 17 |  เบลารุส (BLR) | 1 | 1 | 1 | 3 |
| 17 |  สโลวาเกีย (SVK) | 1 | 1 | 1 | 3 |
| 19 |  สหราชอาณาจักร (GBR) | 1 | 0 | 0 | 1 |
| 20 |  ญี่ปุ่น (JPN) | 0 | 3 | 2 | 5 |
| 21 |  โครเอเชีย (CRO) | 0 | 2 | 1 | 3 |
| 21 |  สโลวีเนีย (SLO) | 0 | 2 | 1 | 3 |
| 23 |  ลัตเวีย (LAT) | 0 | 2 | 0 | 2 |
| 24 |  ฟินแลนด์ (FIN) | 0 | 1 | 4 | 5 |
| 25 |  เอสโตเนีย (EST) | 0 | 1 | 0 | 1 |
| 25 |  คาซัคสถาน (KAZ) | 0 | 1 | 0 | 1 |
| รวม (26 ชาติ) | รวม (26 ชาติ) | 86 | 87 | 85 | 258 |
สัญญา พรนารายณ์

| สัญญา พรนารายณ์ |
| --- | --- |
เกิด: 9 มกราคม พ.ศ. 2499 (68 ปี) ณัฐธพงษ์ สร้อยสูงเนิน
อาชีพ: นักร้อง นักแสดง
ปีที่แสดง: พ.ศ. 2508 - ปัจจุบัน
สังกัด: กรุงไทย ชัวร์ออดิโอ นิธิทัศน์ โปรโมชั่น
สัญญา พรนารายณ์ เป็นนักร้องลูกทุ่งชายชื่อดังอยู่ในวงการมาหลายสิบปี มีน้ำเสียงไพเราะ ร้องเพลงช้าได้ดีมาก เขามีเพลงที่เป็นที่นิยมในหมู่แฟนเพลงมากมายหลายเพลง และหลายเพลงในจำนวนนั้น ก็ถูกนักร้องรุ่นหลังหยิบมาบันทึกเสียงกันใหม่มากมาย สัญญา พรนารายณ์ โด่งดังอย่างมากจากเพลง “ สัญญาเมื่อสายัณห์ “
ประวัติ

สัญญา พรนารายณ์ มีชื่อจริงว่า ณัฐธพงษ์ สร้อยสูงเนิน เกิดเมื่อ 9 มกราคม พ.ศ. 2499 เป็นชาวอำเภอปากช่อง จังหวัดนครราชสีมา พ่อเป็นเจ้าของค่ายมวย และอยากให้เขาชกมวย และตัวเขาเองเมื่อสมัยเด็กๆก็เคยขึ้นชกโชว์บ้าง แต่ที่เขาชื่นชอบอย่างมากก็คือการร้องเพลง เขาชอบการร้องเพลงมาตั้งแต่เด็ก และได้เป็นนักร้องประจำโรงเรียน นอกจากนั้นก็ยังเคยตระเวนประกวดตามเวทีต่างๆมาบ้าง และในการประกวดครั้งหนึ่งที่เขาประทับใจก็คือการไปประกวดที่จัดโดยวิทยุ วศป. ลพบุรี ซึ่งครั้งนั้น ก็มีน้ำอ้อย พรวิเชียร ที่ต่อมาก็เป็นนักร้องดังในวงเดียวกันอีกคนเข้าร่วมประกวดด้วย ซึ่งเขาเป็นฝ่ายคว้าชัยชนะมาได้
เข้าสู่วงการ

ประมาณ ปี 2508 เมื่อครั้งที่วงดนตรี พรนารายณ์ ของ พร พรนารายณ์ มาเปิดการแสดงอยู่ที่โรงภาพยนตร์ อ. ปากช่อง สัญญา พรนารายณ์ ได้เข้าไปสมัครอยู่กับวง และก็ได้ทำอยู่ในตำแหน่งนักร้อง เล่นละครหน้าเวที และแบกกลองอยู่ 1 ปี ก่อนที่จะย้ายไปอยู่กับวงก้าน แก้วสุพรรณ , กาเหว่า เสียงทอง และ ทูล ทองใจ ครั้นเมื่อมีอายุได้ 13 ปี ก็ได้มีโอกาสบันทึกเสียงเพลงแรกในชีวิตชื่อ “ หนุ่มชาวไร่ “ กับวงพรนารายณ์ เนื่องจากทางพร พรนารายณ์ได้ไปตามเขาให้กลับมาอยู่กับวง เพื่อให้เป็นนักร้องแทนสายัณห์ สัญญา ที่ลาออกจากวงไป ในการกลับมาครั้งนี้ เขาจึงได้ใช้ชื่อว่า สัญญา สายัณห์
2 - 3  เดือนหลังจากที่มีผลงานออกมา แต่ยังไม่มีชื่อเสียงมากนัก สัญญา พรนารายณ์ ก็มาโด่งดังอย่างมากกับเพลง “สัญญาเมื่อสายัณห์ “ เมื่อประมาณปี 2511 จากฝีมือการประพันธ์ของ ธงชัย เล็กกัมพล “ ตามมาด้วยเพลงฮิตอีกมากมายหลายเพลง อาทิเช่น ทหารบกพ่ายรัก ,ลารักจากสวนแตง ,จูบมัดจำ , รักคนที่เขารักเราดีกว่า , รักแรกพบ และอื่นๆอีกมาก และผลงานเพลงดังของเขาได้ช่วยส่งเสริมให้น้ำอ้อย พรวิเชียร นักร้องหญิงร่วมวงอีกคนโด่งดังไปด้วย เมื่อมีการร้องเพลงแก้เพลงของเขา
ปัจจุบัน

ชื่อเสียงความโด่งดังอย่างมากของสัญญา พรนารายณ์ คงอยู่ประมาณ 2 - 3 ปี พออายุประมาณ 28 ปี วงพรนารายณ์ก็ยุบวง สัญญา พรนารายณ์ ซึ่งท้อแท้กับชีวิตก็จึงเดินทางกลับบ้าน ไปช่วยพ่อแม่เลี้ยงหมู ระหว่างนั้น มีเปี๊ยก บ้านโป่ง มีทาบทามที่จะเป็นนายทุนทำวงให้ แต่ก็ไม่ได้ตัดสินใจ หลังจากนั้นไม่นานนัก สัญญา พรนารายณ์ จึงผันตัวเองมาเป็นนักร้องตามห้องอาหารและคาเฟ่ รวมทั้งรับจ้างบันทึกเสียงให้กับบริษัท โรส วิดีโอ (ปัจจุบันคือ โรสมีเดียฯ) และค่ายเทปอื่น ๆ โดยนำผลงานเพลงเก่าของตัวเอง และเพลงของ สายัณห์ สัญญา และนักร้องท่านอื่น ๆ มาร้อง
ระหว่างนั้นก็ได้จับกลุ่มกับเพื่อนนักร้องลูกทุ่งรุ่นเก่าอีกหลายคน  นำผลงานเพลงเก่าของแต่ละคนมาทำเป็นแนวเพลงรำวง ภายใต้ชื่อชุด “บุญหลาย “ ที่ผลิตออกมา 3 ชุด
สัญญา พรนารายณ์ บอกว่า รวมแล้วผลงานเพลงของเขาเองมีอยู่ประมาณ 50 เพลง ส่วนเพลงของนักร้องคนอื่นที่เขาหยิบยืมมาร้องนั้นมีมากเป็นพันเพลงเลยทีเดียว
ผลงานเพลงดัง

สัญญาเมื่อสายัณห์
ทหารบกพ่ายรัก
จูบมัดจำ
ลารักจากสวนแตง
รักคนที่เขารักเราดีกว่า
รักแรกพบ
ขอตายที่สวนแตง
เหมันต์สัญญา
ฟ้าหม่นพี่หมอง
นาคอนาถา
สั่งนาง
สาวหนองแขม
สัญญาขอลืม
จำปีลืมนา
รักถูกสไตรค์
สัญญารักน้ำอ้อย ร้องคู่ น้ำอ้อย พรวิเชียร
อัลบั้มร่วมกับศิลปินคนอื่น

คณะบุญหลายมันส์หยุดโลก
คอนเสิร์ต

คอนเสิร์ต 84 ปี ปรางทิพย์ บรรลือฤทธิ์ (4 ตุลาคม 2563)
คอนเสิร์ต พ่อดม ชวนชื่น (26 ธันวาคม 2561)
คอนเสิร์ต เพลงเก่าเล่าเรื่อง (18 พฤศจิกายน 2555)
คอนเสิร์ต เพลงเก่าเล่าเรื่อง (12 กรกฎาคม 2555)
ผลงานการแสดงภาพยนตร์

มนต์เพลงลูกทุ่ง เอฟ.เอ็ม. (2545) รับบท สารวัตรตำรวจ
สรุปเหรียญโอลิมปิกฤดูหนาว 1998

|  อันดับ  | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  เยอรมนี | 12 | 9 | 8 | 29 |
| 2 |  นอร์เวย์ | 10 | 10 | 5 | 25 |
| 3 |  รัสเซีย | 9 | 6 | 3 | 18 |
| 4 |  แคนาดา | 6 | 5 | 4 | 15 |
| 5 |  สหรัฐ | 6 | 3 | 4 | 13 |
| 6 |  เนเธอร์แลนด์ | 5 | 4 | 2 | 11 |
| 7 |  ญี่ปุ่น * | 5 | 1 | 4 | 10 |
| 8 |  ออสเตรีย | 3 | 5 | 9 | 17 |
| 9 |  เกาหลีใต้ | 3 | 1 | 2 | 6 |
| 10 |  อิตาลี | 2 | 6 | 2 | 10 |
| 11 |  ฟินแลนด์ | 2 | 4 | 6 | 12 |
| 12 |  สวิตเซอร์แลนด์ | 2 | 2 | 3 | 7 |
| 13 |  ฝรั่งเศส | 2 | 1 | 5 | 8 |
| 14 |  เช็กเกีย | 1 | 1 | 1 | 3 |
| 15 |  บัลแกเรีย | 1 | 0 | 0 | 1 |
| 16 |  จีน | 0 | 6 | 2 | 8 |
| 17 |  สวีเดน | 0 | 2 | 1 | 3 |
| 18 |  เดนมาร์ก | 0 | 1 | 0 | 1 |
| 18 |  ยูเครน | 0 | 1 | 0 | 1 |
| 20 |  เบลารุส | 0 | 0 | 2 | 2 |
| 20 |  คาซัคสถาน | 0 | 0 | 2 | 2 |
| 22 |  ออสเตรเลีย | 0 | 0 | 1 | 1 |
| 22 |  เบลเยียม | 0 | 0 | 1 | 1 |
| 22 |  สหราชอาณาจักร | 0 | 0 | 1 | 1 |
| รวม | รวม | 69 | 68 | 68 | 205 |
| ด ค กสรุปเหรียญโอลิมปิก |
| --- | --- |
 เหรียญรางวัลโอลิมปิก  สรุปเหรียญโอลิมปิกตลอดกาล  เหรียญปีแยร์ เดอ กูแบร์แต็ง  กีฬาโอลิมปิกซ้อน (1906) 
โอลิมปิกฤดูร้อน:  1896  1900  1904  1908  1912  1920  1924  1928  1932  1936  1948  1952  1956  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024  2028  2032 
โอลิมปิกฤดูหนาว:  1924  1928  1932  1936  1948  1952  1956  1960  1964  1968  1972  1976  1980  1984  1988  1992  1994  1998  2002  2006  2010  2014  2018  2022  2026  2030 
 รายชื่อผู้ที่ได้รับเหรียญรางวัลโอลิมปิก  รายชื่อผู้ที่ถูกริบเหรียญรางวัลโอลิมปิก  รายชื่อเหรียญรางวัลโอลิมปิกแบ่งตามประเทศเจ้าภาพ  รายชื่อประเทศที่ได้รับเหรียญรางวัลมากที่สุดในกีฬาโอลิมปิก  รายชื่อเหรียญรางวัลเสมอกันในโอลิมปิก